**Pojmovnik**

Za potrebe ovog Poziva primjenjuju se sljedeće definicije

|  |  |
| --- | --- |
| Program potpora | Svaki akt na temelju kojeg se mogu, bez potrebe za daljnjim provedbenim mjerama, dodjeljivati pojedinačne potpore poduzetnicima koji su utvrđenu aktu na općenit i apstraktan način te svaki akt na temelju kojeg se potpora koja nije povezana s određenim projektom može dodijeliti jednom poduzetniku ili više njih na neodređeno razdoblje i/ili u neodređenom iznosu |
| Poduzetnik | Za potrebe ovog Poziva poduzetnik je pravna osoba obavlja ekonomsku djelatnost, bez obzira je li osnovana u skladu s javnim ili privatnim pravom, na način financiranja te činjenicu stječe li profit ili ne |
| Gospodarska djelatnost | Djelatnost koja se sastoji od pružanja robe i usluga na tržištu |
| Poduzetnik u teškoćama | Poduzetnik za kojeg vrijedi najmanje jedna od sljedećih okolnosti:   1. slučaju društva s ograničenom odgovornošću (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP-a tijekom 7 godina od njegove prve komercijalne prodaje koji je primjeren za ulaganja u rizično financiranje na temelju dubinske analize koju je proveo odabrani financijski posrednik), ako je više od polovice njegova vlasničkog kapitala izgubljeno zbog prenesenih gubitaka. To se događa kada se odbijanjem prenesenih gubitaka od pričuva (i svih drugih elemenata koji se općenito smatraju dijelom vlastitog kapitala društva) dobije negativan kumulativni iznos koji premašuje polovicu temeljnog vlasničkog kapitala. Za potrebe ove odredbe „društvo s ograničenom odgovornosti” odnosi se posebno na dvije vrste društava navedene u Prilogu I. Direktive 2013/34/EU Europskog Parlamenta i Vijeća od 26. lipnja 2013. (SL EU, L 182/19), a „vlasnički kapital” obuhvaća, prema potrebi, sve premije na emitirane dionice; 2. u slučaju društva u kojem najmanje nekoliko članova snosi neograničenu odgovornost za dug društva (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP-a tijekom 7 godina od njegove prve komercijalne prodaje koji je primjeren za ulaganja u rizično financiranje na temelju dubinske analize koju je proveo odabrani financijski posrednik), ako je više od polovice njegova kapitala navedenog u financijskom izvještaju društva izgubljeno zbog prenesenih gubitaka. Za potrebe ove odredbe „društvo u kojem najmanje nekoliko članova snosi neograničenu odgovornost za dug društva” odnosi se posebno na vrste društva navedene u Prilogu II. Direktivi 2013/34/EU Europskog Parlamenta i Vijeća od 26. lipnja 2013. (SL EU, L 182/19); 3. ako se nad poduzetnikom provodi cjelokupni stečajni postupak ili on ispunjava kriterije u skladu s nacionalnim pravom da se nad njim provede cjelokupni stečajni postupak na zahtjev vjerovnika; 4. ako je poduzetnik primio potporu za sanaciju, a još nije nadoknadio zajam ili okončao jamstvo, ili je primio potporu za restrukturiranje, a još je podložan planu restrukturiranja; 5. u slučaju poduzetnika koji nije MSP, ako je tijekom zadnje dvije godine: 6. omjer knjigovodstvenog duga i kapitala poduzetnika bio veći od 7,5; 7. EBITDA koeficijent pokrića kamata poduzetnika bio je niži od 1,0. |
| Datum dodjele potpore | Datum na koji je na temelju primjenjivog nacionalnog pravnog režima korisniku dodijeljeno zakonsko pravo na primanje potpore, u konkretnom slučaju datum dodjele se smatra dan sklapanja ugovora o financiranju |
| Kriteriji za davanje potpore | Kriteriji kojima Turistička zajednica grada Zagreba vrednuje odobravanje potpore za manifestacije, projekte i kongresne aktivnosti u 2020. godini, a koji kriteriji su dio Javnog poziva |
| Izjava o korištenju *de minimis* potpora | Pisana izjava kojom Prijavitelj pod materijalnom i kaznenom odgovornošću potvrđuje da Prijavitelj kao poduzetnik zajedno sa svojim povezanim društvima koji se zajedno s Prijaviteljem smatraju „jednim poduzetnikom“ prema članku 2. Uredbe 1407/2013 potvrđuje iznos *de minimis* potpore koju je koristio u prethodne dvije i tekućoj fiskalnoj godini |
| Intenzitet potpore | Bruto iznos potpore izražen kao postotak prihvatljivih troškova, prije odbitka poreza ili drugih naknada. |
| Ugovor o financiranju | Ugovor sklopljen između TZGZ i korisnika (Prijavitelja) kojim se utvrđuje najviši iznos bespovratnih sredstava dodijeljen za provedbu projekta te kojim su utvrđena sva prava i obveze ugovornih strana |
| Javni poziv za dostavu projektnih prijedloga | Poziv čijom objavom započinje otvoreni postupak dodjele bespovratnih sredstava. Javnim pozivom je određen krajnji rok za podnošenje projektnih prijedloga, istekom kojeg započinje postupak dodjele |
| Korisnik *de minimis* potpore | Svaka pravna osoba koja prima potporu, bez obzira na njezin pravni oblik i način financiranja, koja obavljajući gospodarsku djelatnost pruža robe i usluge na tržištu |
| Izjava o partnerstvu | Izjava svake pojedine pravne osobe koja je dio partnerske organizacije, a kojom izjavom se potvrđuje da su suglasni s načelima dobre prakse u partnerstvu |
| Izjava o nepostojanju dvostrukog financiranja istih troškova | Izjava Prijavitelja projekta kojom pod materijalnom i kaznenom odgovornošću potvrđuje nije dobili ili da ne očekuje financijska sredstva za prijavljeni projekt iz drugih izvora na natječajima javnih institucija za iste troškove koji se financiraju sredstvima TZGZ-a |
| Izvješće o utrošenim sredstvima po ugovoru o financijskoj potpori | Izvješće Prijavitelja kao korisnika bespovratnih sredstava koje sadrži opis i rezultate projekta, izvore financiranja (rashode i prihode) projekta kao i ostale bitne podatke, a koje Izvješće je Prijavitelj dužan dostaviti TZGZ-u u roku utvrđenom ugovorom o financiranju |